Komission asetus (ETY) N:o 85/90, annettu 12 päivänä tammikuuta 1990, tiivistettyjen rypälemehujen ja puhdistettujen tiivistettyjen rypälemehujen käyttöä viiniyttämisessä koskevan tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2640/88 muuttamisesta



Virallinen lehti nro L 011 , 13/01/1990 s. 0017 - 0018

Suomenk. erityispainos Alue 3 Nide 31 s. 0233

Ruotsink. erityispainos Alue 3 Nide 31 s. 0233



KOMISSION ASETUS (ETY) N:o 85/90, annettu 12 päivänä tammikuuta 1990, tiivistettyjen rypälemehujen ja puhdistettujen tiivistettyjen rypälemehujen käyttöä viiniyttämisessä koskevan tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2640/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1236/89(2), ja erityisesti sen 45 artiklan 9 kohdan ja 47 artiklan 3 kohdan, sekä katsoo, että komission asetuksessa (ETY) N:o 2640/88(3) säädetään tiivistettyjen rypälemehujen ja puhdistettujen tiivistettyjen rypälemehujen käyttöä viiniyttämisessä koskevan tukijärjestelmän soveltamista koskevista yksityiskohtaisista säännöistä, tiivistettyjen rypälemehujen ja puhdistettujen tiivistettyjen rypälemehujen käyttöön viiniyttämisessä annettavaa tukea haluavien tuottajien on esitettävä todiste siitä, että he ovat täyttäneet edellisen viinivuoden aikana asetuksen (ETY) N:o 822/87 35, 36 ja 39 artiklassa tarkoitetut pakollista tislaamista koskevat velvoitteensa, siinä määrin kuin ne heitä koskevat, tietyissä jäsenvaltioissa tämä todiste annetaan toimivaltaisten toimielinten antamilla todistuksilla sellaisissa määräajoissa, jotka ovat joskus soveltumattomia väkevöimiseen liittyvien toimenpiteiden tavanomaiseen aikatauluun ja tämän vuoksi tiettyjä tuottajia joudutaan rankaisemaan siitä, että he eivät voi esittää hyväksyttävässä määräajassa täydellisiä asiakirjoja tukihakemuksessaan, tämän vuoksi on syytä antaa mahdollisuus saada kyseistä tukea takuun antamisen perusteella, ja tässä asetuksessa säädetyt toimenpiteet ovat viinien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2640/88 seuraavasti: 1) Korvataan 1 artiklan 2 kohta seuraavasti: "2 Asetuksen (ETY) N:o 822/87 47 artiklan 1 kohdan säännösten mukaisesti tuottajat, joita kyseessä olevaa viinivuotta edeltäneen vuoden aikana koskivat asetuksen (ETY) N:o 822/87 35, 36 ja 39 artiklassa säädetyt velvoitteet, saavat käyttää hyväkseen tässä asetuksessa säädettyjä toimenpiteitä ainoastaan, jos he esittävät todisteen siitä, että he ovat täyttäneet velvoitteensa komission asetuksissa (ETY) N:o 3105/88(*) ja (ETY) N:o 441/88(**) vahvistettujen viiteaikojen kuluessa. (*) EYVL N:o L 277, 8.10.1988, s. 21 (**) EYVL N:o L 45, 18.12.1988, s. 15." 2) Lisätään 4 a artikla seuraavasti: "4 a artikla 1 Kyseisen viinivuoden 1 päivästä tammikuuta lähtien tuottaja voi pyytää, että tukea vastaava määrä, joka lasketaan alkoholipitoisuuden lisäämiseen käytettäville tuotteille, maksetaan hänelle sillä edellytyksellä että hän on antanut interventioelimelle takuun. Tämän takuun on oltava 120 prosenttia pyydetystä tuesta. Hakemukseen on liitettävä 3 artiklan toisessa alakohdassa tarkoitetuista asiakirjoista käytettävissä oleva osa. Loput näistä asiakirjoista on esitettävä ennen viinivuoden loppua. 2 Tuen maksaa interventioelin takuun antamista seuraavan kolmen kuukauden sisällä. 3 Kun toimivaltainen toimielin tai asiasta vastaava taho on tarkastanut kaikki asiakirjat ja maksettava summa huomioon ottaen, takuu vapautetaan kokonaisuudessaan tai tarvittaessa osaksi komission asetuksen (ETY) N:o 2220/85(*) 19 artiklassa säädetyn menettelyn mukaisesti. (*) EYVL N:o L 205, 3.8.1985, s. 5." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä tammikuuta 1990. Komission puolesta Ray MAC SHARRY Komission jäsen (1) EYVL N:o L 84, 27.3.1987, s. 1 (2) EYVL N:o L 128, 11.5.1989, s. 31 (3) EYVL N:o L 236, 26.8.1988, s. 20